17ปท.ซื้อหุ้นไอพีโอลาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

‘เคทีซีมิโก้’ยิ้มยอดจองล้นทะลัก พร้อมเทรดตลาดหุ้นลาววันแรก
โพสต์ทูเดย์ — เคที ซีมิโก้ ปลื้มหุ้นไอพีโอ EdLGen นักลงทุน 17 ประเทศจองล้นทะลัก ประเดิมเข้าซื้อขายในตลาดหลักทรัพย์ลาว 11 ม.ค.นี้
นายชัยภัทร ศรีวิสารวาจา ประธานเจ้าหน้าที่บริหารและประธานกรรมการบริหารบริษัทหลักทรัพย์ เคที ซีมิโก้ เปิดเผยว่า บริษัท ผลิตไฟฟ้าลาว มหาชน (EdLGen) ได้รับความสนใจจากนักลงทุนเกินความคาดหมาย นอกจากนักลงทุนทั้งที่ลาวและไทยแล้ว ยังมีนักลงทุนจากประเทศอื่นๆ รวมกัน 17 ประเทศ เข้ามาเปิดบัญชีเพื่อลงทุนกว่า 3,000 บัญชี เพื่อที่จะซื้อหุ้น EdLGen ตั้งแต่ช่วงที่เปิดขายหุ้นครั้งแรก (ไอพีโอ) เมื่อปลายเดือน ธ.ค.ที่ผ่านมา และตอนนี้มีความพร้อมนำเข้าซื้อขายในวันแรกที่ตลาดหลักทรัพย์ลาวเปิดซื้อขายอย่างเป็นทางการในวันที่ 11 ม.ค.นี้
สำหรับหุ้นที่ขายได้ทั้งหมด 217 ล้านหุ้น มีราคาพาร์ 4,000 กีบ หรือ 14.91 บาทต่อหุ้น โดยมูลค่าที่ระดมทุนได้คิดเป็นกว่า 3,480 ล้านบาท และมูลค่าตลาดคิดเป็นกว่า 13,920 ล้านบาท 
นายชัยภัทร กล่าวว่า ดีลนี้นับเป็นผลงานชิ้นแรกที่เริ่มต้นได้ด้วยดีภายใต้การดำเนินงานของ บล. BCELKT ซึ่งเป็นผู้ให้บริการด้านที่ปรึกษาการเงิน บริการจัดจำหน่ายหลักทรัพย์ ค้ำประกันการจำหน่ายหลักทรัพย์ และบริการซื้อขายหลักทรัพย์รายแรกของตลาดทุนลาว 
ทั้งนี้ การไฟฟ้าลาว (EdL) ซึ่งเป็นรัฐวิสาหกิจที่ใหญ่ที่สุดของ สปป.ลาว ได้ตั้งบริษัท ผลิตไฟฟ้าลาว มหาชน (EdLGen) เป็นบริษัทลูกขึ้นมาใหม่ โดยนำเข้าจดทะเบียนในตลาดหลักทรัพย์ลาว ปัจจุบัน EdL เป็นผู้ถือหุ้นใหญ่ที่สัดส่วน 75% ของหุ้น EdLGen ทั้งหมด
ก่อนหน้านี้ บริษัท ผลิตไฟฟ้าราชบุรีโฮลดิ้ง (RATCH) เผยกลยุทธ์ในการสร้างการเติบโต โดยซื้อหุ้น EdL จำนวน 81.112 ล้านหุ้น คิดเป็นสัดส่วน 9.345% โดยมีมูลค่าการลงทุนประมาณ 1,315 ล้านบาท คาดว่าจะได้รับอัตราผลตอบแทนประมาณ 5% ต่อปี เนื่องจากบริษัทมีรายได้ขายไฟสม่ำเสมอและแน่นอน